EU: Mehanizam za vraćanje viza
EK je objavila set mera koje bi trebalo da omoguće članicama Evropske unije privremeno stavljanje van snage bezviznog režima
Predložene mjere Evropske komisije bi se mogle opisati kao mehanizam restrikcije da restrikcije ne bi bilo. Pod pritiskom sve brojnijeg društva evropskih članica koje su, opet, pod pritiskom sjevernoafričkih imigranata, Komisija pripremila prijedlog po kojem bi, pod posebnim okolnostima, članica Šengena mogla ukinuti bezvizni režim i to na vrlo odredjeno vrijeme. "”, navela je evropska komesarka za unutrašnje poslove, Sesilija Malmstrom. U Komisiji naglašavaju da će ova mjera, koju će početkom juna razmatrati i očekuje se usvojiti ministri unutrašnjih poslova EU, smiriti duhove unutar Unije, a i uvesti potrebnu disciplinu. Mjera bi se odnosila na bilo koju od 41 države koja sa Evropskom unijom ima bezvizni režim. Mehanizam u pogon stavlja masovan priliv imigranata iz odredjenog pravca i dovodjenje u pitanje cijelog sistema Šengena. Prvi pozivi na uvodjenje kontrolnih mjera su se čuli u vrijeme kada je trebalo odlučiti o bezviznom režimu za Bosnu i Hercegovinu i Albaniju, da se ne bi ponovila priča sa lažnim azilantima iz Srbije i Makedonije. U redu za ukidanje viza čekaju Gruzija, Moldova, Ukrajina, kao i Rusija. Mogućnost ukidanja viza najavljuju u Briselu i za Tunis, Egipat i Libiju kada Gadafi ode sa vlasti. Inače, u Evropskoj komisiji, vodjeni stavom da prostor Šengena treba po svaku cijenu odbraniti, koliko od pritisaka imigranata, toliko od napada iznutra, vjeruju da bi uspostava mehanizma koji bi, barem teoretski, ostavio mogućnost pojedinim članicama da van snage stave bezvizni režim na svojoj teritoriji, omogućila Šengenu da opstane kao jedno od ključnih dostignuća Unije.